De seneste dage har budt på gråt, vådt og mildt vejr. Det ændrer sig i slutningen af ugen, hvor et vejrskifte er på vej. Det betyder et gensyn med nattefrost og hvidt nedbør. Marts slutter derved, som det startede: Vinterligt. Inden vejrskiftet venter først nogle dage med ustadigt vejr og lune temperaturer. Kulde fra nord Fra søndag vil en kold luftmasse lægge sig over Danmark. Dette vil ifølge prognoserne præge temperaturerne resten af marts. Det er et lavtryk, som løber over landet lørdag, der bringer den kolde luft ned fra nord. Med kulden følger også nedbør af blandet karakter. Søndag aften kan det hvide nedbør allerede begynde. Det er dog usikkert, hvor meget af nedbøren, der falder som slud. Flere nætter med frost Det kolde vejr vil komme mest til udtryk om natten, hvor der venter temperaturer under frysepunktet. Natten til mandag viser prognoserne ned til minus fire graders frost. I nattetimerne kan der også falde slud og sne. Glatte veje kan derfor komme til at drille i trafikken i den kommende uge. Solen har mere magt På denne tid på året får solen mere og mere betydning. Selvom det er en kold luft, som kommer på besøg fra nord, vil det stadig føles mildt om dagen. Termometret vil derfor vise dagstemperaturer, der er normale for årstiden.

Referat:
Fra søndag venter kulde og slud.